smcproject/ml-wiki-sentences huggingface dataset:
Ageing and sexing (PDF; 3.5 MB) by Javier Blasco-Zumeta Gerd-Michael Heinze Archived 2013-11-12 at the Wayback Machine .
ചെറുശേരി സൈനുദ്ധീൻ മുസ്ലിയാർ ഇംഗ്ലീഷ് വിലാസം https://ml.wikipedia.org/wiki/Cherushery_Zainudheen_Musliar ജനനം
മലപ്പുറം ജില്ലയിലെ പ്രശസ്ത പണ്ഡിത കുടുംബമായ ഖാസിയാരകം കുടുംബത്തിൽ ചെറുശ്ശേരി മുഹമ്മദ് മുസ്‌ലിയാർ പാത്തുമ്മുണ്ണി ദമ്പതികളുടെ ഏക മകനായി 1937ലായിരുന്നു ജനനം.
വീടിന് സമീപത്തെ ഖാസിയാരകം പള്ളിയിൽ നിന്നായിരുന്നു പ്രാഥമിക പഠനം.
കൊണ്ടോട്ടി സ്‌കൂളിൽ ഭൗതിക വിദ്യാഭ്യാസത്തിന് ശേഷം മഞ്ചേരി, ചാലിയം എന്നീ ദർസുകളിൽ മതപഠനം നടത്തി.
പിതാവ് ചെറുശ്ശേരി മുഹമ്മദ് മുസ്‌ലിയാർ, ഓവുങ്ങൽ അബ്ദുറഹ്മാൻ മുസ്‌ലിയാർ, ഓടയ്ക്കൽ സൈനുദ്ദീൻ കുട്ടി മുസ്‌ലിയാർ എന്നിവരായിരുന്നു പ്രധാന ഗുരുനാഥൻമാർ.
പള്ളി ദർസുകളിലെ പഠനത്തിനു ശേഷം വളരെ ചെറുപ്രായത്തിൽ തന്നെ മുദരിസായി.
കൊണ്ടോട്ടി ജുമുഅ മസ്ജിദിൽ 22 വർഷത്തോളം മുദരിസായിരുന്നു.
ശേഷം 18 വർഷത്തോളം ചെമ്മാട് മുദരിസായി.
1994 മുതൽ ചെമ്മാട് ദാറുൽ ഹുദയിലായിരുന്നു സേവനം.
എം.എം ബശീർ മുസ്‌ലിയാരുടെ നിര്യാണത്തോടെ ദാറുൽ ഹുദയുടെ പ്രിൻസിപ്പൽ സ്ഥാനത്ത് നിയമിതനായി.
ദാറുൽ ഹുദാ ഇസ്‌ലാമിക് യൂനിവേഴ്സിറ്റിയായി ഉയർന്നപ്പോൾ പ്രോ ചാൻസലറായി നിയമിക്കപ്പെട്ടു.
ഇന്ത്യയിലെ തന്നെ മികച്ച മതഭൗതിക വിദ്യാഭ്യാസ സ്ഥാപനമായി ദാറുൽഹുദയെ മാറ്റിയെടുക്കുന്നതിൽ ചെറുശേരി സൈനുദ്ദീൻ മുസ്‌ലിയാർ വലിയ പങ്ക് വഹിച്ചു.
1980 മുതൽ സമസ്തപണ്ഡിത സഭയിൽ അംഗമായ അദ്ദേഹം ഫത്‌വ കമ്മിറ്റി ചെയർമാൻ പദവിയും വഹിച്ചിരുന്നു.
ജനറൽ സെക്രട്ടറിയായിരുന്ന ഇ.
കെ.അബൂബക്കർ മുസ്‌ലിയാരുടെ നിര്യാണത്തെ തുടർന്ന് 1996ൽ സമസ്തയുടെ നേതൃപദവി ഏറ്റെടുത്തു.
ഇസ്‌ലാമിക കർമ ശാസ്ത്രത്തിൽ ആഴത്തിൽ പഠനം നടത്തിയിട്ടുള്ള ചെറുശേരി സൈനുദ്ദീൻ മുസ്‌ലിയാർ, സമസ്ത കേരള ഇസ്‌ലാം മത വിദ്യാഭ്യാസ ബോർഡ് വൈസ് പ്രസിഡന്റ്, പരീക്ഷാ ബോർഡ് വൈസ് ചെയർമാൻ, സുന്നി മഹല്ല് ഫെഡറേഷൻ സംസ്ഥാന പ്രസിഡന്റ്, താനൂർ ഇസ്‌ലാഹുൽ ഉലൂം അറബിക് കോളജ് മാനേജർ സ്ഥാനങ്ങൾ വഹിച്ചിട്ടുള്ള അദ്ദേഹം നിരവധി മഹല്ലുകളുടെ ഖാസിയുമായിരുന്നു.
2016 ഫെബ്രുവരി 18ന് പുലർച്ചെ അന്തരിച്ചു അവലംബം ↑ Http/:samastha.net
ചെറുവള്ളിപ്പശു ഇംഗ്ലീഷ് വിലാസം https://ml.wikipedia.org/wiki/Cheruvalli_Cow ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കോട്ടയം ജില്ലയിലെ കാഞ്ഞിരപ്പള്ളിക്കു സമീപമുള്ള ചെറുവള്ളി എസ്റ്റേറ്റ് പരിസരത്തുനിന്നും കണ്ടെത്തിയ രോഗപ്രതിരോധശേഷി കൂടുതലുള്ള ഒരിനം നാടൻ പശുവിനമാണ് ചെറുവള്ളിപ്പശു .
ഡോക്ടർ ശോശാമ്മ ഐപ്പിന്റെ അന്വേഷണത്തിലാണ് ഇവയെ കണ്ടെത്തിയത്.
ചെറുവള്ളിപ്പശുക്കളിൽ കറുപ്പ് , വെളുപ്പ് , തവിട്ട് നിറങ്ങളുണ്ട്.
ഇവയുടെ കൊമ്പുകൾ തീരെ ചെറുതാണ്.
ഒപ്പം കൊമ്പില്ലാത്ത ഇനങ്ങളും കാണപ്പെടുന്നു.
വെച്ചൂർ പശുക്കളേക്കാൾ ഉയരമുള്ള ഇവയുടെ വാൽ പ്രത്യേകിച്ച് പശുക്കളുടെ നിലത്തു മുട്ടുന്നവയാണ്.
ഇവയുടെ ഇളംചുവപ്പു കലർന്ന കണ്ണുകൾ അല്പം പുറത്തേക്ക് തള്ളിനില്ക്കുന്നു.
വെച്ചൂർ ഇനത്തിന്റെ പോലെ കുറച്ചു തീറ്റയാണ് ഇവയ്ക്ക് ആവശ്യമായി വരുന്നത്.
മൂരികളുടെ മുതുകത്ത് വലിപ്പമേറിയ പൂഞ്ഞ കാണപ്പെടുന്നു.
തീരെ ചെറിയ കുളമ്പുകളാണ് ഇവയ്ക്കുള്ളത്.
വിദേശ ഇനങ്ങളിൽ കാണുന്ന കുളമ്പുദീനമോ അകിടുവീക്കമോ ഇവയിൽ സാധാരണ കാണാറില്ല.
ശാന്തസ്വഭാവക്കാരായ ഈ ഇനം പശുക്കളുടെ കഴുത്തും കഴുത്തിനടിയിലെ താടയും മറ്റു പശുക്കളിൽ നിന്നും ഇവയെ വ്യത്യസ്തമാക്കുന്നു.
മറ്റുള്ളവയെ അപേക്ഷിച്ച് ഇവയുടെ താടയ്ക്ക് ഇറക്കം കൂടുതലാണ്.
2 മുതൽ 2.5 വയസ്സുനുള്ളിൽ പശുവിനു ചെന ഏൽക്കുന്നു.
280 ദിവസങ്ങൾക്കുള്ളിൽ പ്രസവം നടക്കും.
വർഷത്തിൽ ഒന്നെങ്കിലും പ്രസവിക്കുന്ന ഇവ ആയുസ്സിൽ 17 പ്രാവശ്യം വരെ പ്രസവിക്കുന്നു.
ദിവസം 3 ലിറ്റർ വരെ പാൽ ലഭിക്കുന്ന ഇവയുടെ പാലിനു കൊഴുപ്പു കൂടുതലാണ്.
ചെറുസൂര്യകാന്തി ഇംഗ്ലീഷ് വിലാസം https://ml.wikipedia.org/wiki/Wedelia_chinensis
സൂര്യകാന്തി ഉൾപ്പെടുന്ന  അസ്റ്റെറെസിയെ കുടുംബത്തിൽപ്പെട്ട ഒരു ഏക വാർഷിക സസ്യമാണ് ചെറുസൂര്യകാന്തി .
വെഡേലിയ ചൈനൻസിസ് എന്നാണ് സസ്യശാസ്ത്ര നാമം.
ഇവ സൂര്യകാന്തികളെപ്പോലെ നിവർന്നുവളരാതെ നിലത്തു പടർന്ന് വളരുന്നു.
അതിദ്രുതം വളരുന്ന ഇവ ചിലപ്പോൾ മറ്റു ചെടികളെ വളരാനനുവദിക്കാതെ, ഒരു പ്രദേശമാകെ പടർന്നു വളരുന്നു.
കാണാൻ ഭംഗിയുള്ള മഞ്ഞനിറമുള്ള പൂക്കൾക്കു സാമാന്യം വലിപ്പമുണ്ട്.
ചിത്രങ്ങൾ അവലംബം പുറത്തേയ്ക്കുള്ള കണ്ണികൾ വിക്കിസ്പീഷിസിൽ ചെറുസൂര്യകാന്തി എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ചെറൂപ്പ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കോഴിക്കോട് ജില്ലയിലെ മാവൂരിനടുത്ത് സ്ഥിതിചെയ്യുന്ന ഒരു ഗ്രാമമാണ് ചെറൂപ്പ.
ചെരുപുഴയാണ് ചെറൂപ്പക്കാരുടെ പ്രധാന ജലസ്രോതസ്സ്.
ചെറൂപ്പ - തെങ്ങിലക്കടവ് പാലം വരുന്നതിന് മുമ്പ് കാർഷികവിളകൾ ഈ പുഴ മാർഗ്ഗമാണ് ചെരുവഞ്ചിയിൽ ചന്തയിലേക്കും കവലകളിലേക്കും കൊണ്ട് പോകാറുണ്ടായിരുന്നത്.
നന്നാദി തിരുവല്ല ചെപ്പേടിൽ നിന്നുള്ള ഭാഗം.
31 എന്ന ഏട് സൂചിപ്പിച്ചിരിക്കുന്നു
അക്ഷരങ്ങൾ ഉപയോഗിച്ച് ഏട് നമ്പർ രേഖപ്പെടുത്താൻ താളിയോലകളിലും ചെപ്പേടുകളിലും ഉപയോഗിച്ചിരുന്ന ഒരു സംഖ്യാസമ്പ്രദായമാണ് നന്നാദി .
1, 2 എന്നീ സംഖ്യകളെ സൂചിപ്പിക്കാൻ ന, ന്ന എന്നീ സൂചകങ്ങൾ ഉപയോഗിക്കുന്നതിനാലാണ് ഈ പേര് വന്നത്.
നന്നാദിയിലെ സംഖ്യകൾ താഴെക്കാണുന്ന സൂത്രവാക്യത്തെ അടിസ്ഥാനമാക്കിയതാണ്
ന-ന്നാ-ന്യ-ഷ്ക-ഝ്ര-ഹാ-ഗ്ര-പ്ര-ദ്രേ-മ
ഥ-ലി(ല)-പ്ത-ബ-ത്ര(ത്രു)-ത്രി-ച-ണ-ഞ
ആദ്യവരിയിലെ അക്ഷരങ്ങൾക്ക് യഥാക്രമം 1 മുതൽ 10 വരെയും രണ്ടാം വരിയിലെ അക്ഷരങ്ങൾക്ക് 20, 30 എന്നിങ്ങനെ 100 വരെയുമുള്ള മൂല്യമാണ് ഉള്ളത്.
സംഖ്യകൾ സംഖ്യ സൂചകം സംഖ്യ സൂചകം സംഖ്യ സൂചകം സംഖ്യ സൂചകം 1 ന 11 മ ന 21 ഥ ന 31 ല ന 2 ന്ന 12 മ ന്ന 22 ഥ ന്ന 32 ല ന്ന 3 ന്യ 13 മ ന്യ 23 ഥ ന്യ 33 ല ന്യ 4 ഷ്ക്ര 14 മ ഷ്ക്ര 24 ഥ ഷ്ക്ര 34 ല ഷ്ക്ര 5 ഝ്ര 15 മ ഝ്ര 25 ഥ ഝ്ര 35 ല ഝ്ര 6 ഹ 16 മ ഹ 26 ഥ ഹ 36 ല ഹ 7 ഗ്ര 17 മ ഗ്ര 27 ഥ ഗ്ര 37 ല ഗ്ര 8 പ്ര 18 മ പ്ര 28 ഥ പ്ര 38 ല പ്ര 9 ദ്രെ 19 മ ദ്രെ 29 ഥ ദ്രെ 39 ല ദ്രെ 10 മ 20 ഥ 30 ല 40 പ്ത അവലംബം ↑ ↑
നന്നു ബ്രോവ നീ
ത്യാഗരാജസ്വാമികൾ ആഭോഗിരാഗത്തിൽ ചിട്ടപ്പെടുത്തിയ ഒരു കൃതിയാണ് നന്നു ബ്രോവ നീ കിന്ത താമസമാ വരികളും അർത്ഥവും വരികൾ അർത്ഥം പല്ലവി നന്നു ബ്രോവ നീ കിന്ത താമസമാ നാപൈ നേരമേമി പൽകുമാ എന്താണ് എന്നെ രക്ഷിക്കാൻ ഇത്രയും താമസം പറയൂ, എന്താണ് എന്നിലുള്ള കുറ്റം?
അനുപല്ലവി ചിന്ന നാഡേ നീ ചെലിമി കല്ഗ കോരി ചിന്തിമ്പ ലേദാ ശ്രീ രാമാ കൊച്ചുനാൾ മുതൽ തന്നെ നിന്നോടുള്ള സൗഹൃദം വികസിപ്പിക്കുന്നതിനായി ഞാൻ ശ്രദ്ധിച്ചിരുന്നില്ലേ ചരണം നിജ ദാസ വരുലഗു തമ്മുലതോ നീവു ബാഗ പുട്ടഗ ലേദാ ഗജ രാജ രക്ഷക തനയുലനു കനി പെഞ്ച ലേദാ ത്യാഗരാജ നുത നേർഭക്തരും സേവകരുമായ സഹോദരങ്ങളോടൊപ്പം മഹത്തരമായ ജന്മമാണ് അങ്ങയുടേത്, മക്കളേയും വളർത്തിവലുതാക്കിയ അങ്ങേക്ക് അങ്ങയെ ആരാധിക്കുന്ന ത്യാഗരാജനെ രക്ഷിക്കാൻ എന്താണ് താമസം?
അവലംബം പുറത്തേക്കുള്ള കണ്ണികൾ നെടുനൂരി കൃഷ്ണമൂർത്തിയുടെ ആലാപനം നൊട്ടേഷൻ
നന്നുകന്നതല്ലി
ത്യാഗരാജസ്വാമികൾ സിന്ധുകന്നഡ രാഗത്തിൽ ചിട്ടപ്പെടുത്തിയ ഒരു കൃതിയാണ് നന്നുകന്നതല്ലി .
നന്നുകന്നതല്ലി നാ ഭാഗ്യമാ നാരായണി ധർമ്മാംബികേ അനുപല്ലവി
കനകാംഗി രമാപതി സോദരി കരുണിഞ്ചവേ കാർത്യായനി ചരണം
കാവുകാവുമനിനേ മൊരബെട്ടഗാ കമലലോചനി കരഗുചുണ്ഡഗാ നീവുബ്രോവകുന്ന എവരുബ്രോതുരു സദാവരമൊസഗേ ത്യാഗരാജനുതേ അർത്ഥം
ഓ അമ്മേ, ധർമ്മാംബികേ!
നാരായണി!
നിങ്ങൾ എന്റെ ഭാഗ്യമല്ലേ?
നിങ്ങൾ സ്വർണ്ണം പോലെ തിളങ്ങുന്നു.
മഹാവിഷ്ണുവിന്റെ സഹോദരി, എന്നെ സംരക്ഷിക്കൂ.
ഓ കാർത്ത്യായനി.
താമരക്കണ്ണോടുകൂടിയവളേ, സംരക്ഷണത്തിനായി ഞാൻ എല്ലായ്‌പ്പോഴും നിങ്ങളോട് അഭ്യർത്ഥിക്കുമ്പോൾ, എന്തുകൊണ്ടാണ് നിങ്ങൾ എന്നോട് കരുണ കാണിക്കാത്തത്?
നിങ്ങൾ എന്നെ ഉപേക്ഷിച്ചാൽ ആരാണ് എന്നെ സംരക്ഷിക്കുക?
ദയവായി എന്നെ പരിരക്ഷിക്കുകയും എനിക്ക് അനുഗ്രഹം നൽകുകയും ചെയ്യുക.
അവലംബം പുറത്തേക്കുള്ള കണ്ണികൾ ഐശ്വര്യ വിദ്യ രഘുനാഥിന്റെ ആലാപനം
നന്നുകൻ
ഇന്ത്യയിലെ ചന്ദേല രാജവംശത്തിന്റെ സ്ഥാപകനായിരുന്നു നന്നുകൻ (ആർസി 831-845 സിഇ).
അദ്ദേഹം ജെജകഭുക്തി മേഖലയിൽ ഭരിച്ചു (ഇന്നത്തെ മധ്യപ്രദേശിലെ ബുന്ദേൽഖണ്ഡ് ).
ചന്തേലന്മാരെക്കുറിച്ചുള്ള കാവ്യാത്മക ബല്ലാഡുകൾ നന്നുകയെക്കുറിച്ച് പരാമർശിക്കുന്നില്ല, പകരം ചന്ദേല രാജവംശത്തിന്റെ സ്ഥാപകനായി "ചന്ദ്രവർമ്മൻ" എന്ന് പേരിട്ടു.
എന്നിരുന്നാലും, ഖജുരാഹോയിൽ കണ്ടെത്തിയ രണ്ട് ലിഖിതങ്ങളിൽ വിക്രമ സംവത് 1011 (954 CE), 1059 (1002 CE) എന്നീ രണ്ട് ലിഖിതങ്ങളിൽ രാജവംശത്തിന്റെ സ്ഥാപകനായി നന്നുകയെ പരാമർശിക്കുന്നു.
ഈ രണ്ട് ലിഖിതങ്ങളും, പ്രകീർത്തിക്കപ്പെട്ട പ്രകൃത്യാ, ചരിത്രപരമായ മൂല്യത്തിന്റെ കൂടുതൽ വിവരങ്ങൾ നൽകുന്നില്ല.
954 CE ലിഖിതത്തിൽ അദ്ദേഹം നിരവധി ശത്രുക്കളെ കീഴടക്കിയതായും മറ്റ് രാജകുമാരൻമാർ അവനെ ഭയപ്പെടുകയും അനുസരിക്കുകയും ചെയ്തു.
അവൻ "സ്നേഹത്തിന്റെ ദൈവത്തെപ്പോലെ രൂപപ്പെട്ടു" എന്നും "ക്വാർട്ടേഴ്സിലെ സ്ത്രീകളുടെ മുഖത്ത് തന്റെ പ്രശസ്തിയുടെ ചെരുപ്പ് കൊണ്ട് കളിയാക്കി" എന്നും അതിൽ പറയുന്നു.
"രാജകീയ ഓർഡറിന്റെ സ്വർണത്തിന്റെ മൂല്യം പരിശോധിക്കുന്നതിനുള്ള ഒരു ഉരകല്ല്"  പോലുള്ള അവ്യക്തമായ ശൈലികൾ ഉപയോഗിച്ചും ഈ ലിഖിതം അദ്ദേഹത്തെ പ്രശംസിക്കുന്നു.
1002 CE ലിഖിതം അദ്ദേഹത്തെ സൂര്യനും അദ്ദേഹത്തിന്റെ കുടുംബത്തിലെ മുത്ത്-രത്നവും എന്ന് വിശേഷിപ്പിക്കുന്നു.
ഇതിഹാസ നായകൻ അർജ്ജുനന്റെ അമ്പെയ്ത്ത് കഴിവുകളെ ഇത് താരതമ്യം ചെയ്യുന്നു.
അത് അദ്ദേഹത്തിന്റെ എളിമയെയും ഔദാര്യത്തെയും പ്രകീർത്തിക്കുകയും അവനെ "അവന്റെ പ്രജകളുടെ ആനന്ദം" എന്ന് വിളിക്കുകയും ചെയ്യുന്നു.
ചന്ദേല രാജ്യം സ്ഥാപിതമായ സാഹചര്യങ്ങളെക്കുറിച്ച് എപ്പിഗ്രാഫിക് രേഖകൾ പരാമർശിക്കുന്നില്ല.
ചണ്ഡേല രേഖകളിൽ നന്നുകയ്ക്ക് നൽകിയിരിക്കുന്ന ശീർഷകങ്ങളിൽ നൃപ, നരപതി , മഹാപതി എന്നിവ ഉൾപ്പെടുന്നു .
ഇവ വളരെ ഉയർന്ന പദവികളല്ല, അതിനാൽ ചില ആധുനിക ചരിത്രകാരന്മാർ വിശ്വസിക്കുന്നത് അദ്ദേഹം ഒരു ചെറിയ സാമന്ത ഭരണാധികാരി മാത്രമായിരുന്നു എന്നാണ്.
ബുന്ദേൽഖണ്ഡ് പ്രാദേശിക പാരമ്പര്യം അനുസരിച്ച് ചന്ദേല ആ പ്രദേശത്തെ ഭരണാധികാരികളുടെ കീഴടക്കിക്കൊണ്ടിരുന്ന രേഖയായി പ്രതിഹാരർ .
ചരിത്രകാരനായ ആർ കെ ദീക്ഷിത് കുറിക്കുന്നു, ചരിത്രപരമായ തെളിവുകളൊന്നുമില്ലെങ്കിൽ, നന്നുക സാമ്രാജ്യത്വ പ്രതിഹാരങ്ങളെ പരാജയപ്പെടുത്തിയെന്ന് വിശ്വസിക്കാൻ പ്രയാസമാണ്.
പ്രതിഹാറുകളുടെ ഒരു പ്രാദേശിക ശാഖയെ അട്ടിമറിക്കാൻ അദ്ദേഹത്തിന് കഴിയുമായിരുന്നു.
നന്നുകയ്ക്ക് ശേഷം അദ്ദേഹത്തിന്റെ മകൻ വാക്പതി അധികാരമേറ്റു.
നന്നുവക്കാട് ഇംഗ്ലീഷ് വിലാസം https://ml.wikipedia.org/wiki/Nannuvakkadu
പത്തനംതിട്ട പട്ടണത്തിനു സമീപമായി സെന്റ് പീറ്റേഴ്സ് മുക്ക് മുതൽ നന്നുവക്കാട് വരെ ടി.കെ. റോഡ് എന്നറിയപ്പെടുന്ന തിരുവല്ല-കുമ്പഴ സംസ്ഥാന പാതയുടെ ഇരുവശവുമായുള്ള പ്രദേശമാണ് നന്നുവക്കാട് .
മുൻപ് ഒരു കാർഷിക മേഖലയായിരുന്ന ഈ പ്രദേശത്ത് പട്ടണത്തിന്റെ വികസനം മൂലം നിരവധി വ്യാപരസ്ഥാപനങ്ങളും ബാങ്കുകളും ഇപ്പോൾ സ്ഥാപിതമായിട്ടുണ്ട്.
പത്തനംതിട്ട പട്ടണത്തെ ചുറ്റിയുള്ള റിംഗ് റോഡിന്റെ ഒരു ഭാഗം നന്നുവക്കാട് സെന്റ്.
പീറ്റേഴ്സ് മുക്കിലൂടെ കടന്നു പോകുന്നു.
വിദ്യാലയങ്ങൾ എം.എസ്.സി.എൽ.പി. സ്കൂൾ, നന്നുവക്കാട് ജി. ഡബ്ല്യു.എൽ.പി. സ്കൂൾ, നന്നുവക്കാട് ആരാധനാലയങ്ങൾ ക്ഷേത്രങ്ങൾ നന്നുവക്കാട് ശിവക്ഷേത്രം പള്ളികൾ സെന്റ്.
പീറ്റേഴ്സ് സീറോ മലങ്കര കത്തീഡ്രൽ, നന്നുവക്കാട് സെന്റ്.
ഗ്രീഗോറിയോസ് ഓർത്തഡോക്സ് വലിയ പള്ളി, നന്നുവക്കാട് സമീപപ്രദേശങ്ങൾ വെട്ടിപ്പുറം മാക്കാംകുന്ന് പുന്നലത്ത്പടി ചുരുളിക്കോട് മണ്ണാറമല
നന്നൻ ഇംഗ്ലീഷ് വിലാസം https://ml.wikipedia.org/wiki/Nannan
സംഘകാലത്ത് പൂഴിനാട് ഭരിച്ച രാജാവാണ് നന്നൻ .
സംഘകാലത്ത് കേരളം വേണാട് , കുട്ടനാട് , കുടനാട് , പൂഴിനാട് , കർക്കാനാട് എന്നിങ്ങനെ അഞ്ച് നാടുകളായി (ഐന്തിണൈകൾ)വിഭജിക്കപ്പെട്ടിരുന്നു.
ഇന്നത്തെ കണ്ണൂരും കോഴിക്കോടും ഉൾപ്പെട്ട പൂഴിനാടിന്റെ ആസ്ഥാനം ഏഴിമലയായിരുന്നു .
നന്നന്റെ കീഴിൽ ഏഴിമല സംഘകാല കേരളത്തിലെ അനിഷേധ്യ ശക്തിയായി മാറി.
മികച്ച സൈനികനായിരുന്ന ഇദ്ദേഹം കോയമ്പത്തൂരിന്റെ വടക്കൻ ഭാഗങ്ങളിലേക്കും അധികാരം വ്യാപിപ്പിച്ചിരുന്നു.
നന്നന്റെ സാമ്രാജ്യത്വമോഹങ്ങളാണ് കുട്ടനാടിന്റെ അധിപന്മാരായ ചേരന്മാരുമായുള്ള സംഘർഷത്തിനു വഴിതെളിച്ചത്.
ചേരന്മാരുമായി ഏറ്റുമുട്ടിയ പാഴി യുദ്ധത്തിൽ ചേരസേനാനായകനെ പരാജയപ്പെടുത്തിയത് ഇദ്ദേഹത്തിന്റെ മികച്ച നേട്ടമായിരുന്നു.
ഈ ഉജ്ജ്വല വിജയത്തെക്കുറിച്ച് നന്നന്റെ ആസ്ഥാനകവിയായ പരണർ തന്റെ കവിതകളിൽ പ്രതിപാദിക്കുന്നുണ്ട്.
എന്നാൽ നാർമുടിച്ചേരലനെതിരെ (ചേരരാജാവ്) ഈ വിജയം ആവർത്തിക്കാൻ ഇദ്ദേഹത്തിനു കഴിഞ്ഞില്ല; വാകൈപ്പെരും തുറൈയുദ്ധത്തിൽ നാർമുടിച്ചേരൻ നന്നനെ വധിച്ചതോടെ പൂഴിനാട് ചേരന്മാരുടെ അധീനതയിലായി.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നന്നൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നന്നു വിഡചി
ത്യാഗരാജസ്വാമികൾ രീതിഗൗളരാഗത്തിൽ ചിട്ടപ്പെടുത്തിയ ഒരു കീർത്തനമാണ് നന്നു വിഡചി വരികളും അർത്ഥവും വരികൾ അർത്ഥം പല്ലവി നന്നു വിഡചി കദലകുരാ രാമയ്യ വദലകുരാ രാമാ!
എന്റെയടുത്തുനിന്നു പോകല്ലേ, എന്നെ ഉപേക്ഷിക്കല്ലേ!
അനുപല്ലവി നിന്നു ബാസിയര നിമിഷമോർവനുരാ അരനിമിഷം പോലും അങ്ങയുടെയടുത്തുനിന്നു പിരിഞ്ഞുനിൽക്കാൻ എനിക്കാവില്ല ചരണം 1 തരമു കാനിയെണ്ഡ വേളകൽപ തരു നീഡ ദൊരിഗിനട്‌ലയെനീ വേള അസഹനീയമായ ചൂടുള്ളപ്പോൾ കൽപവൃക്ഷത്തിന്റെ നിഴൽ കണ്ടുപിടിക്കുന്നതുപോലെയാണത് ചരണം 2 അബ്‌ധിലോ മുനിഗി ശ്വാസമുനു പട്ടി ആണി മുത്യമു കന്നട്‌ലയെ ശ്രീ രമണ പൂർണ്ണമായ ഒരു മുത്തുതേടി ശ്വാസം പിടിച്ച് കടലിലേക്കുചാടുന്നതുപോലെയാണത് ചരണം 3 വസുധനു ഖനനമു ചേസി ധന ഭാണ്ഡമബ്ബിന രീതി കനുകൊണ്ടി ഡാസി ഭൂമികുഴിച്ച് ഒരു രത്നശേഖരം കണ്ടെത്തുന്നതു- പോലെയാണത്, ഞാൻ അങ്ങയെ കണ്ടെത്തി.
ചരണം 4 വഡലു തഗിലിയുന്ന വേള ഗൊപ്പ വഡഗണ്ഡ്‌ലു കുരിസിനട്‌ലയെനീ വേള ആലിപ്പഴം പൊഴിയുമ്പോൾ ചൂടിൽ ഉണങ്ങിവരളുന്നതുപോലെയാണത് ചരണം 5 ബാഗുഗ നന്നേലുകൊമ്മുയില ത്യാഗരാജ നുത തനുവു നീ സൊമ്മു ഓ!
ത്യാഗരാജനാൽ ആരാധിക്കപ്പെടുന്ന രാമാ, എന്നെ അങ്ങു ഭരിച്ചോളൂ, ഈ ശരീരം അവിടത്തേക്കു സ്വന്തമല്ലേ അവലംബം പുറത്തേക്കുള്ള കണ്ണികൾ രഞ്ജനിയുടെയും ഗായത്രിയുടെയും ആലാപനം സഞ്ജയ് സുബ്രമണ്യന്റെ ആലാപനം
നന്നുപാലിമ്പ
ത്യാഗരാജസ്വാമികൾ മോഹനരാഗത്തിൽ ചിട്ടപ്പെടുത്തിയ അതിപ്രശസ്തമായ ഒരു കൃതിയാണ് നന്നുപാലിമ്പ .
ഭഗവാൻ ശ്രീരാമൻ നടന്നുവരുന്നത് തന്നെ രക്ഷിക്കാനാണോ എന്ന് ഇവിടെ ത്യാഗരാജൻ അത്ഭുതപ്പെടുകയാണ്.
വരികളും അർത്ഥവും വരികൾ അർത്ഥം പല്ലവി നന്നുപാലിമ്പ നഡചി വച്ചിതിവോ നാ പ്രാണനാഥ എന്റെ ജീവന്റെ നാഥാ!
അങ്ങ് നടന്നുവന്നത് എന്നെ രക്ഷിക്കാനാണോ?
അനുപല്ലവി വനജനയന മോമുനു ജൂചുട ജീവനമണി നെനരുന മനസു മർമമുതെലിസി അങ്ങയുടെ മുഖത്തേക്ക് നോക്കിയിരിക്കലാണ് എന്റെ ജീവിതം.
എന്റെ മനസിലുള്ളത് അങ്ങേയ്ക്ക് അറിയാമല്ലോ ചരണം സുരപതി നീലമണിനിഭതനുവുതോ ഉരമുന മുത്യപു സരുലചയമുതോ കരമുന ശരകോദണ്ഡകാന്തിതോ ധരണിതനയതോ ത്യാഗരാജാർച്ചിത.
ഇന്ദ്രനീലത്തോടുസമാനമായ ശരീരത്തോടുകൂടിയ, മുത്തുകൾ നിരനിരയായി നിൽക്കുന്ന മാറിടത്തോടുകൂടി, കൈകളിൽ കോദണ്ഡവുമായി സീതാസമേതനായി നിൽക്കുന്ന, ത്യാഗരാജനാൽ പ്രകീർത്തിക്കപ്പെടുന്ന അങ്ങു നടന്നുവന്നത് എന്നെ രക്ഷിക്കാനാണോ അർത്ഥം
എന്റെ ജീവന്റെ (പ്രാണ) ഈശ്വരാ (നാഥാ)!
അങ്ങ് നടന്നു (നടച്ചി) വന്നത് (വച്ചിതിവോ) എന്നെ (നന്നു) രക്ഷിക്കാനാണോ?
(പാലിമ്പ)
താമരാക്ഷനായ (വനജനയന) അങ്ങയുടെ മുഖത്തേക്ക് (മോമുനു) നോക്കിയിരിക്കുന്നതുതന്നെയാണ് (ജൂചുട) എന്റെ ജീവിതമെന്നുള്ള (ജീവനമണി) എന്റെ മനസ്സിലെ രഹസ്യങ്ങൾ (മർമമു) അങ്ങേയ്ക്ക് അറിയാമല്ലോ (തെലിസി).
(പാലിമ്പ) കൃതിയ്ക്ക് പിന്നിലെ കഥ
തന്റെ മകളുടെ വിവാഹത്തിന് ശിഷ്യരിൽ മുഖ്യനായ വലാജപ്പേട്ട വെങ്കടരമണഭാഗവതർ സമ്മാനമായി വില്ലേന്തിയ രാമന്റെ ഒരു ചിത്രവും കൊണ്ട് വിദൂരഗ്രാമത്തിൽ നിന്നും നടന്ന് എത്തിയതുകണ്ടപ്പോളാണത്രേ ത്യാഗരാജസ്വാമികൾ ഈ കൃതിരചിച്ചത്.
അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം ടി എം കൃഷ്ണയുടെ ആലാപനം ടി എം കൃഷ്ണയുടെ ആലാപനം ബാലമുരളീകൃഷ്‌ണയുടെ ആലാപനം https://karnatik.com/c1426.shtml
നന്നൂൽ
പവണന്തിയാർ എന്നും പവണന്തി മുനിവർ എന്നും അറിയപ്പെട്ടിരുന്ന പണ്ഡിതകവി ഏകദേശം ഏഴു നൂറ്റാണ്ടുകൾക്കു മുമ്പു രചിച്ചതാണെന്നു കരുതപ്പെടുന്ന തമിഴ് വ്യാകരണ ഗ്രന്ഥമാണ് നന്നൂൽ .
മൂന്നാം കുലോത്തുംഗ ചോഴന്റെ ഭരണകാലത്ത് സാമന്തനോ നാടുവാഴിയോ ആയിരുന്ന സീയഗംഗൻ എന്ന ഭാഷാ പ്രണയിയാണ് നന്നൂൽ എഴുതാൻ പവണന്തി മുനിവരെ പ്രേരിപ്പിച്ചതെന്ന് ഗ്രന്ഥത്തിന്റെ ആരംഭത്തിൽ പറഞ്ഞിട്ടുണ്ട്.
പവണന്തിമുനിവർ ജൈനമതവിശ്വാസിയായിരുന്നുവെന്നും പിതാവിന്റെ പേര് സന്മതിമാമുനി എന്നാണെന്നും ഇന്നത്തെ കർണാടക സംസ്ഥാനത്തിന്റെ ഭാഗവും സനനാഥപുരമെന്നോ സനകാപുരമെന്നോ സനകൈ എന്നോ അറിയപ്പെട്ടിരുന്നതുമായ സ്ഥലമാണ് അദ്ദേഹത്തിന്റെ ജന്മദേശമെന്നും ഗവേഷകർ കണ്ടെത്തിയിട്ടുണ്ട്.
വ്യാകരണ നിയമങ്ങളെല്ലാം ഉൾക്കൊള്ളിച്ചിട്ടുള്ള തമിഴിലെ ആദ്യത്തെ ആധികാരിക ഗ്രന്ഥമായ തൊൽകാപ്പിയം കഴിഞ്ഞാൽ ഏറ്റവും മുഖ്യമായ ഭാഷാശാസ്ത്രഗ്രന്ഥമാണ് നന്നൂൽ (നൂൽ എന്ന തമിഴ് പദത്തിന് ഗ്രന്ഥം എന്നാണർഥം. നന്നൂൽ എന്ന വാക്കിന് ഉത്തമഗ്രന്ഥം എന്ന് അർഥം പറയാം).
എഴുത്ത്, മൊഴി, അർഥം, കാവ്യം, അലങ്കാരം എന്നിങ്ങനെ അഞ്ചുവിഭാഗങ്ങളുടെ ലക്ഷണങ്ങളും ഇതിൽ പ്രതിപാദിച്ചിരുന്നതായി ഗ്രന്ഥാരംഭത്തിൽ സൂചനയുണ്ടെങ്കിലും പില്ക്കാലത്ത് അതിൽ കുറേഭാഗം നഷ്ടപ്പെട്ടുപോയി.
എഴുത്ത്, ചൊല്ല് (മൊഴി) എന്നു രണ്ടുഭാഗങ്ങൾ മാത്രമാണ് അവശേഷിച്ചിട്ടുള്ളത്.
ആദ്യത്തേത് എഴുത്തധികാരം എന്നും രണ്ടാമത്തേത് ചൊല്ലധികാരം എന്നും അറിയപ്പെടുന്നു.
അക്ഷരങ്ങൾ, പദങ്ങൾ, വാക്യങ്ങൾ എന്നിവയുടെ ഘടന, പ്രയോഗം, വചനം, ലിംഗപ്രത്യയങ്ങൾ മുതലായവയെല്ലാം നന്നൂലാൽ സോദാഹരണം വിവരിക്കുന്നു.
ഹൃദിസ്ഥമാക്കാനെളുപ്പമുള്ള സൂത്രങ്ങളായാണ് വ്യാകരണ നിയമങ്ങൾ പ്രതിപാദിച്ചിട്ടുള്ളത്.
സ്വന്തം രചനയ്ക്കൊപ്പം തൊല്കാപ്പിയത്തിലെയും മറ്റുചില പുരാതന കൃതികളിലെയും വരികളും ഇതിൽ കൂട്ടിക്കലർത്തിയിട്ടുള്ളതായി കാണാം.
മയിലൈ നാഥർ, ശങ്കര നമശ്ശിവായ പുലവർ, രാമാനുജ കവിരായർ, വിശാഖപ്പെരുമാൾ അയ്യർ തുടങ്ങിയ പണ്ഡിതന്മാർ നന്നൂലിനു വ്യാഖ്യാനങ്ങൾ രചിച്ചിട്ടുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നന്നൂ%E0%B4%B2%E0%B5%8D%E2%80%8D എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നന്ന്യാങ് ടെക്നോളജിക്കൽ യൂണിവേഴ്സിറ്റി
നന്ന്യാങ് ടെക്നോളജിക്കൽ യൂണിവേഴ്സിറ്റി (സംഗ്രഹം: എൻ.ടി.യു.) സിംഗപ്പൂരിലെ ഒരു സ്വയംഭരണ സർവകലാശാലയാണ്.
NTU ലോകത്തിലെ എല്ലാ പ്രധാന കോളേജുകളുടേയും സർവ്വകലാശാലകളുടേയും റാങ്കിങ്ങിൽ ലോകത്തിലെ ഏറ്റവും മികച്ച സർവകലാശാലയെന്ന സ്ഥാനം നിലനിർത്തുന്നു, അതുപോലെതന്നെ ഏഷ്യയിലെ പ്രധാന സർവകലാശാലകളിൽ ഒന്നായും ഇത് കണക്കാക്കപ്പെടുന്നു.
2017/18 ലെ QS വേൾഡ് യൂണിവേഴ്സിറ്റി റാങ്കിങ്ങിൽ NTU ലോകത്തിലെ ഏറ്റവും മികച്ചതിൽ പതിനൊന്നാമതും ഏഷ്യയിൽ ഒന്നാം സ്ഥാനത്തുമായിരുന്നു.
ആദ്യമായി പ്രധാന എതിരാളിയായ നാഷണൽ യൂണിവേഴ്സിറ്റി ഓഫ് സിംഗപ്പൂരിനെ നന്ന്യാങ് മറികടന്നു.
അവലംബം ↑ ↑ 1 2 ↑ ↑ ↑
തലയണമന്ത്രം ഇംഗ്ലീഷ് വിലാസം https://ml.wikipedia.org/wiki/Thalayanamanthram
സത്യൻ അന്തിക്കാടിന്റെ സംവിധാനത്തിൽ ശ്രീനിവാസൻ , ഉർവശി , ജയറാം , പാർവതി തുടങ്ങിയവർ മുഖ്യ വേഷങ്ങളിലഭിനയിച്ച്, 1990-ൽ പുറത്തിറങ്ങിയ മലയാളചലച്ചിത്രമാണ്‌ തലയണമന്ത്രം .
ശ്രീനിവാസൻ ആണ് ഈ ചിത്രത്തിന് തിരക്കഥ എഴുതിയിരിക്കുന്നത്.
അഭിനേതാക്കൾ ശ്രീനിവാസൻ – സുകു ഉർവശി – കാഞ്ചന ജയറാം – മോഹനൻ പാർവതി - ഷൈലജ കെ.പി.എ.സി. ലളിത – ദേവകി മാമുക്കോയ – കുഞ്ഞനന്തൻ മേസ്തിരി ഫിലോമിന - പാറു അമ്മായി മീന – ജിജി ഡാനിയേൽ ഇന്നസെന്റ് – ടി. ജി. ഡാനിയേൽ ശങ്കരാടി – തങ്കപ്പൻ സുകുമാരി – സുലോചന തങ്കപ്പൻ ഒടുവിൽ ഉണ്ണികൃഷ്ണൻ – പൊതുവാൾ മാഷ് ടി.പി. മാധവൻ – മാനേജർ ജഗദീഷ് - ഭാസുരചന്ദ്രൻ കൊല്ലം തുളസി - രാമൻ കർത്താ പുറത്തേക്കുള്ള കണ്ണികൾ തലയണമന്ത്രം ഇന്റർനെറ്റ് മൂവി ഡാറ്റാബേസിൽ Archived 2012-01-13 at the Wayback Machine .
തലയന്നേരി ശ്രീ പൂമാല ഭഗവതിക്കാവ് ഇംഗ്ലീഷ് വിലാസം https://ml.wikipedia.org/wiki/Thalayanneri_Poomala_Bhagavathi ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കണ്ണൂർ ജില്ലയിൽ പയ്യന്നൂരിലെ അന്നൂരിൽ സ്ഥിതി ചെയ്യുന്ന ഒരു കാവാണ് തലയന്നേരി ശ്രീ പൂമാല ഭഗവതിക്കാവ് .
പൂരോത്സവത്തിന്റെ ഭാഗമായുള്ള പ്രത്യേക ചടങ്ങുകളാലും  ആചാരങ്ങളാലും പ്രസിദ്ധമാണ് ഈ ആരാധനാലയം.
മീനമാസത്തിലെ പൂരം നാളിലാണ് പൂരോത്സവം നടക്കുന്നത്.
ഇതിന്റെ മുന്നോടിയായി പൂരക്കളിയും പരിസമാപ്തിയായി മറത്തുകളിയും നടന്നുവരുന്നു.
പ്രാചീന കേരളത്തിലെ സുപ്രധാന കഴകങ്ങളിൽ ഒന്നായിരുന്നു പയ്യന്നൂർ.
പയ്യന്നൂരിൽ പെരുമ്പുഴയുടെ വടക്കു ഭാഗത്തെ സമൃദ്ധമായി അന്നം വിളയുന്ന ദേശമായാണു അന്നൂർ അറിയപ്പെട്ടത്.
അന്നൂരിൽ തലയന്നത്തെ അരിയിലൂടെ ദേവി വന്ന സ്ഥലം എന്നാണ് തലയന്നേരിയെ കുറിച്ചുള്ള പുരാവൃത്തം.
തുളു ഭാഷയിൽ ശ്രേഷ്ഠമായ കാവ് എന്നർത്ഥം വരുന്ന തലയ നേരി പിന്നീട് തലയന്നേരി എന്നായതും ആകാം.
നൂറ്റാണ്ടുകൾക്ക് മുൻപ് കോലത്തിരി രാജാവിന്റെ സാമന്തനായി അന്നൂരിന്റെ നാട്ടുകൂട്ടം അഗീകരിച്ച മന്നനായിരുന്നു വേലമംഗലത്ത് (വേലോത്ത്)നമ്പി.
നമ്പിക്കൊപ്പം കോലത്തിരിക്കുവേണ്ട നികുതി പിരിക്കാറുള്ളത് അന്നൂരിലെ കല്ലിടിൽ, ചൂവാട്ട, ആനിടിൽ, കുപ്ലേരി, വെള്ളോറ, ഉത്തമന്തിൽ എന്നീ ആറു പൊതുവാൾ തറവാടുകളിൽ നിന്നുള്ളവരായിരുന്നു.
കുട്ടമംഗലത്തെ കുപ്പത്തി തറവാട്ടിലെ ഒരു കന്യകയെ അന്നൂരിലെ മുണ്ടയാട്ട് എന്ന തീയ്യ തറവാട്ടിലെ ഒരു പുരുഷൻ വിവാഹം കഴിച്ചു.
എല്ലാ വർഷവും കുട്ടമത്തു കാവിലെ പൂമാല ഭഗവതിയുടെ പാട്ടുത്സവത്തിനു തന്റെ ഉണക്കലരി നേർച്ചയുമായി ആ സ്ത്രീ പോകുമായിരുന്നു.
തനിക്കൊരു മകൻ പിറന്ന വർഷവും കാൽ നട യാത്ര ചെയ്ത് അരിയുമായി കുട്ടമത്ത് കാവിലെത്തിയ ആ ഭക്തയുടെ നേർച്ച നേരം വൈകി എന്ന കാരണത്താൽ നിരസിക്കപ്പെട്ടു.
നിരാശയായി അന്നവിടെ താമസിച്ച അവൾ ഇനിയങ്ങോട്ടില്ലെന്ന പ്രതിജ്ഞയുമായി പിറേറന്നു മടങ്ങി.
കണ്ണീരോടെ അന്നൂരിൽ തിരിച്ചെത്തിയ അവൾ ഭർത്താവിനോടൊപ്പം നമ്പിയെ മുഖം കാണിച്ച് സങ്കടം ഉണർത്തിച്ചു.
ആ സ്ത്രീയുടെ തലേന്നത്തെ അരിയ്ക്കൊപ്പം പൂമാല ഭഗവതിയും എഴുന്നള്ളിയിരിക്കുന്നുവെന്നു ലക്ഷണങ്ങളിൽ നിന്നും മനസ്സിലാക്കിയ നമ്പി തന്റെ മേൽനോട്ടത്തിൽ ഒരു കാവു പണിത് ഭഗവതിയെ ആ കാവിൽ പ്രതിഷ്ഠ ചെയ്തു.
അന്നു കാവിന്റെ നിർമമാണത്തിൽ സഹകരിച്ച ആറു പൊതുവാൾ സമുദായത്തിലെ തറവാട്ടുകാർക്കാണു കോയ്മക്കാർ എന്ന നിലയിൽ ഇന്നു തലയന്നേരിക്കാവിൽ സ്ഥാനമുള്ളത്.
കാവിന്റെ ആരൂഢങ്ങൾ ഭണ്ഡാരപ്പുര - നാലുകെട്ടു രൂപത്തിൽ നടുമുറ്റമുള്ള ഇവിടെയാണ്‌ തലയന്നേരിയുടെ ആദിമാരൂഢം.
ഭണ്ഡാരപ്പുരയിൽ അടിച്ചുതളിക്കാരി കൊളുത്തുന്ന ദീപമാണ്‌ ശ്രീകോവിലിൽ അന്തിത്തിരി തെളിയിക്കാൻ ഉപയോഗിക്കുന്നത്.
കൊത്തു പണി കഴിപ്പിച്ച മനോഹരങ്ങളായ ചിത്രത്തൂണുകൾ നിറഞ്ഞ ഭണ്ഡാരപ്പുരയിലെ കണ്ണാടിത്തറയിലാണ്‌ ദേവി വന്നിരുന്നതായി വിശ്വസിക്കുന്നത്.
ശ്രീകോവിൽ - പൂമാലയുടെയും, കൂറുംബാ ഭഗവതിയുടെയും പ്രതിഷ്ഠാ പദം.
മാടം -  ശ്രീകോവിലിനു മുന്നിൽ തെക്കുവശത്തായി പൂമാരുതൻ ദേവന്റെ ഇരിപ്പിടം.
അരിയറ - ചുറ്റമ്പലത്തിന്റെ തെക്ക്-പടിഞ്ഞാറു ഭാഗത്തായി പുതിയ ഭഗവതി, വിഷ്ണുമൂർത്തി, മടയിൽ ചാമുണ്ഡി, രക്ത ചാമുണ്ഡീ, കന്നിക്കൊരുമകൻ എന്നീ ദേവ സങ്കല്പങ്ങളുടെ പ്രതിഷ്ഠാ സ്ഥാനം.
മണിക്കിണർ - കിണറിനുള്ളിലും കിണർ നിർമ്മിച്ചിരിക്കുന്ന കാവിന്റെ ജല സ്രോതസ്സ്.
എരിഞ്ഞിത്തറ - ഭൂതത്താറുടെ ആരൂഢമായി സങ്കൽപ്പിക്കുന്നത്.
ഇഡു - കാവിനു മുന്നിലെ അമ്പെയ്ത്തു സ്ഥലം.
തിരുവോണം നാളിൽ വാല്യക്കാർ ഇവിടെയാണ്‌ അമ്പെയ്ത്തു നടത്തുന്നത്.
നാഗം - കാവിനു മുൻപിൽ തെക്കു കിഴക്കു ഭാഗത്തായി നാഗപ്രതിഷ്ഠ ചെയ്തിരിക്കുന്ന സ്ഥാനം.
കിഴക്കേ പടിപ്പുര - ശ്രീകോവിലിനു മുന്നിലുള്ള ഈ സ്ഥാനത്തിന്റെ അവകാശം നമ്പിക്കു മാത്രമാണ്‌.
വടക്കേ പടിപ്പുര - ശ്രീകോവിലിനു വടക്കുള്ള ഈ പടിപ്പുര യോഗിമാർക്ക് അവകാശപ്പെട്ടതാണ്‌.
പടിഞ്ഞാറേ പടിപ്പുര - തെക്കേ ഊർക്കകക്കാർക്ക് മാത്രമാണിവിടെ അവകാശം.
പടിക്കൊട്ടിൽ - ഇവിടം കോയ്മക്കാർക്ക് ഇരിക്കുവാനുള്ളതാണ്‌.
പ്രധാന ആഘോഷങ്ങൾ പൂരോൽസവം
മറ്റെല്ലാ പൂമാല കാവുകളും പോലെ തലയന്നേരിയിലും പൂരോത്സവമാണ്‌ ഏറ്റവും പ്രധാനം.
മീന മാസത്തിലെ കാർത്തിക നാൾ മുതൽ പൂരം വരെ നീളുന്ന ഒൻപത് ദിവസങ്ങളിലാണ്‌ ഉത്സവം നടക്കുന്നത്.
ഋതുമതികളാവുന്നതിനു മുൻപ് പെൺകുട്ടികൾ വ്രതം അനുഷ്ഠിച്ചു കൊണ്ട് ശ്രീകോവിലിൽ പൂവിടുന്ന ആചാരവും പൂരത്തോടനുബന്ധിച്ചു നടത്തപ്പെടുന്നു.
കാർത്തികയ്ക്ക് പതിനാറു നാൾ മുൻപ് വ്രതം ആരംഭിക്കുന്ന ഈ കുഞ്ഞുങ്ങൾ കാവിൽ തന്നെ താമസിച്ചു കൊള്ളണമെന്നാണ്‌ നിഷ്കർഷ.
കാർത്തികയ്ക്ക് മുൻപിൽ വരുന്ന ഏതെങ്കിലും ചൊവ്വ, വെള്ളി, ഞായർ ദിവസങ്ങളിലൊന്നിൽ കാവിലെ പുറപ്പന്തലിന്റെ തെക്കു പടിഞ്ഞാറു ഭാഗത്തായി പന്തൽപ്പൊന്നു വെച്ച് ഫലം പറയുന്ന ചടങ്ങ് പൂരോൽസവത്തിനു മുന്നോടിയായി നടത്തപ്പെടുന്നു.
ഇത് മകീര്യം നാൾ വരെ ആവർത്തിക്കപ്പെടുന്നു.
ഉത്സവ കാലത്ത് ഒരോ ദിവസവും പുറപ്പന്തലിൽ വെച്ചു നടക്കുന്ന പൂരക്കളിയിൽ പങ്കെടുക്കുന്ന കളിക്കാർക്ക് കഞ്ഞി ഉണ്ടാക്കുവാൻ വേണ്ടി പന്തൽക്കഞ്ഞിക്കരി നൽകുക എന്നത് മറ്റൊരു പ്രാർത്ഥനയാണ്‌.
പൂരോത്സവത്തോടനുബന്ധിച്ച് പുറം പന്തലിലെ പൂരക്കളി പരിശീലനം കഴിഞ്ഞ് അകപ്പന്തലിലേക്ക് കയറുന്നതിനെ കഴകം കയറ്റം എന്നു പറയുന്നു.
മകീര്യം നാളിലാണു തലയന്നേരിയിൽ കഴകം കയറ്റം.
മകം നാളിൽ മറത്തു കളി നടത്തപ്പെടുന്നു.
മറത്തു കളിയിൽ ഊർക്കകത്തെ വാല്യക്കാർ വടക്കരും തെക്കരും ആയി വിഭജിച്ച് ഒരോ പണിക്കരുടെ നേതൃത്വത്തിലാണു പങ്കെടുക്കുന്നത്.
ശ്ലോകം ചൊല്ലി, പദഛേദം ചെയ്ത്, അന്വയിച്ച്, അന്വയാർതം പറഞ്ഞ്, ഭാവാർതവും ചൊല്ലി സദസ്യർക്ക് ബോദ്ധ്യപ്പെടുത്തണം.
വിഷയങ്ങ്ൾ പൂർവ്വപക്ഷമായും ഉത്തരപക്ഷമായും അവതരിപ്പിക്കപ്പെടുന്ന മറത്തുകളിയിൽ തർക്കങ്ങളിലിടപെട്ട് അന്തിമ വിധി നടത്താൻ അദ്ധ്യക്ഷവേദിയേയും നിയോഗിക്കാറുണ്ട്.
പൂരം നാൾ കാവിലെ തിടമ്പ് ജലമജ്ജനം ചെയ്യിക്കുന്ന പൂരം കുളിയോടെ പൂരോത്സവം പൂർത്തിയാകുന്നു.
പാട്ടുത്സവം
വൃശ്ചിക മാസത്തിലെ കാർത്തിക നാളിലാണ്‌ ഏഴു ദിവസങ്ങളിലായി നടത്തപ്പെടുന്ന പാട്ടുത്സവം തുടങ്ങുന്നത്.
ഭഗവതിപ്പാട്ടുകൾ എന്നറിയപ്പെടുന്ന ദേവിപ്പാട്ടുകളും കളമെഴുത്തുമാണു പാട്ടുത്സവത്തിലെ പ്രധാന ചടങ്ങുകൾ.
മൂന്നാം പാട്ട് മുതൽ പെരുമാളെ സങ്കൽപ്പിച്ച് പടിക്കൽ വെറ്റില വെക്കുന്ന ചടങ്ങ് ഉണ്ട്.
നാലാം പാട്ട് ദിവസം ഭഗവതിയുടെ വെളിച്ചപ്പാട് ആടയാഭരണങ്ങൾ അണിഞ്ഞ് പെരുമാളെ ദർശിക്കുവാൻ പോകുക പതിവാണ്‌ .
നാലാം പാട്ട് മുതൽ അടിച്ചുതളിക്കൊട്ട്, വിതാനക്കൊട്ട്, പെരുങ്കൊട്ട്, അടിയന്തരക്കൊട്ട് എന്നിങ്ങനെയുള്ള വിശേഷക്കൊട്ടുകൾ ആണ്‌ ഉണ്ടാകുക.
അഞ്ച് ആറ് ദിവസങ്ങളിൽ നാഗത്തിൽ പാട്ടാണ് നടക്കുന്നത്.
ഊർക്കകത്തെ വാല്യക്കാർ രോഗ ശാന്തിക്കും അഭീഷ്ട്സിദ്ധിക്കുമായി നടത്തുന്ന തേങ്ങ ഏറ് ചടങ്ങോടു കൂടി ഏഴാം പാട്ട് തുടങ്ങുന്നു.
എല്ലാ വാല്യക്കാർക്കും ക്ഷീരധാരാഭിഷേകം നടത്താൻ സാധിക്കുന്ന അവസരം ആണ് തേങ്ങ ഏറ്.
ഏഴാം പാട്ട് ദിവസം രാത്രിയിൽ തിരുവായുധം എഴുന്നള്ളിക്കൽ നടക്കുന്നു.
എഴുന്നള്ളത്തിനു ശേഷം കളത്തിലരി ചടങ്ങോടെ പാട്ടുത്സവം സമാപിക്കുന്നു.
തലമുറകൾ തലമുറകൾ
ഒ.വി. വിജയൻ രചിച്ച ഒരു നോവലാണ് തലമുറകൾ.
1997-ലാണ് ഇത് ആദ്യം പ്രസിദ്ധീകൃതമായത്.
ജാതീയതയെ പുതിയ കാഴ്ച്ചപ്പാടിൽ സമീപിക്കുന്ന പുസ്തകമാണിതെന്ന് പുറം ചട്ടയിലെ വിവരണം അവകാശപ്പെടുന്നു.
ബ്രാഹ്മണ്യം നേടാനുള്ള തീവ്രശ്രമം, അതുനേടിക്കഴിഞ്ഞപ്പോൾ തോന്നുന്ന നിഷ്പ്രയോജനത, കഠിനാദ്ധ്വാനത്തിലൂടെ നേടിയെടുത്ത ബ്രാഹ്മണ്യത്തോടുള്ള അവജ്ഞ എന്നിവ വിവിധ തലമുറകളിലൂടെ പുസ്തകം അവതരിപ്പിക്കുന്നുണ്ടത്രേ.
അവലംബം ↑ http://www.manoramaonline.com/cgi-bin/MMOnline.dll/portal/ep/cuisineContentView.do?contentId=11726818 tabId=8 programId=7940960 BV_ID=@@@%5Bപ്രവർത്തിക്കാത്ത+കണ്ണി%5D
തലയിലെഴുത്ത്
കവികല്പനപ്രകാരമുള്ള ശിരോലിഖിതം.
മനുഷ്യന്റെ ജീവിതത്തിലെ എല്ലാ സംഭവങ്ങളും ജനിക്കുന്നതിനു മുൻപു തന്നെ തലയോട്ടിയിൽ എഴുതിവച്ചിട്ടുണ്ടായിരിക്കും എന്ന സങ്കല്പവും വിശ്വാസവും സഹസ്രാബ്ദങ്ങളായി നിലനിന്നുപോരുന്നു.
പൂർവ ജന്മങ്ങളിലെ കർമങ്ങൾ അനുസരിച്ചായിരിക്കും ഈ രേഖകളുടെ സ്ഥാനവും സ്വഭാവവും എന്നും കരുതിവരുന്നുണ്ട്.
തലേലെഴുത്ത്, തലയെഴുത്ത്, തലവിധി എന്നിങ്ങനെയും ഇതിനെ പറയാറുണ്ട്.
വിധി എന്ന സങ്കല്പമാണ് തലയിലെഴുത്തെന്ന വിശ്വാസത്തിനാധാരം.
തലയോട്ടിയിലെ എല്ലുകൾ തമ്മിൽ ബന്ധിച്ചിരിക്കുന്ന ഭാഗം അനേകം മടക്കുകളുള്ള രേഖകളുടെ മാതൃകയിൽ കാണുന്നതു കൊണ്ടാകാം ഇത്തരമൊരു രേഖയെപ്പറ്റി വിഭാവന ചെയ്യാൻ സാധിച്ചത്.
തലയിലെഴുത്ത് മാറ്റാനോ തിരുത്താനോ ആർക്കും കഴിയില്ല എന്ന നിലയിലും സന്തോഷകരമോ ദുഃഖകരമോ ആയ സംഭവത്തെ ഒരു വ്യക്തിയുടെ തലയിലെഴുത്ത് എന്നു കരുതുന്ന നിലയിലും ഈ ഭാവനയ്ക്ക് ഭാഗ്യം അഥവാ ദൗർഭാഗ്യം, വിധി തുടങ്ങിയ അർഥങ്ങളും കാണാം.
ശിരോലിഖിതം, ലലാടലിഖിതം എന്നീ പേരുകളിൽ സംസ്കൃത സാഹിത്യത്തിലും ഈ ഭാവന സ്ഥാനം നേടിയിട്ടുണ്ട്.
ലലാടം എന്നാൽ നെറ്റിത്തടം എന്നാണർഥം.
ശിരോലിഖിതം മാറ്റാൻ കഴിയില്ല എന്നു പ്രസ്താവിക്കുന്ന ഒരു പ്രസിദ്ധ പദ്യം ഉദാഹരണാർഥം ഇവിടെ കൊടുക്കുന്നു.
'ഹരിണാപി ഹരേണാപി
ബ്രഹ്മണാപി കദാചന
ലലാടലിഖിതാരേഖാ
പരിമാർഷ്ടും ന ശക്യതേ'
(മഹാവിഷ്ണുവിനും പരമശിവനും ബ്രഹ്മദേവനും പോലും ഒരിക്കലും തലയിലെഴുത്തു മായ്ക്കുന്നതിനു സാധിക്കുകയില്ല).
ഭർതൃഹരിയുടെ നീതിശതകത്തിലേതെന്നു പ്രസിദ്ധമായ ഒരു പദ്യത്തിൽ ലലാടലിഖിതത്തിന്റെ പ്രഭാവത്തെ പരാമർശിക്കുന്നത് ഇപ്രകാരമാണ്:
'യദ് ധാത്രാനിജഫാലപട്ടലിഖിതം സ്തോകം മഹദ് വാധനം
തത്പ്രാപ്നോതിമരുസ്ഥലേപി നിയതം മേരൌചനാതോധികം
തദ്ധീരോ ഭവ വിത്തവത്സു കൃപണാം വൃത്തിം വൃഥാമാകൃഥാഃ
കൂപേപശ്യപയോനിധാവപിഘടോ ഗൃഹ്ണാതി തുല്യം ജലം'.
(ഫാലം=നെറ്റിത്തടം.
പദ്യത്തിന്റെ സാരം - ഒരുവന് എത്രത്തോളം ധനം ലഭിക്കും എന്ന് ബ്രഹ്മാവ് നെറ്റിത്തടത്തിലെഴുതിയിട്ടുണ്ടോ അത്രയും ധനം ആ ആൾക്ക് മരുഭൂമിയിൽ ജീവിക്കേണ്ടി വന്നാലും ലഭിക്കും.
സ്വർണമയമായ മേരുപർവതത്തിലാണു നിവസിക്കുന്നതെങ്കിലും അത്രയും ധനം മാത്രമേ ലഭിക്കുകയുമുള്ളൂ.